***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2018.11.28.

**Előterjesztést készítette:** Bahil Emilné dr. jegyző

**Előterjeszti:** Bahil Emilné dr. jegyző

**A rendelet elfogadásához szükséges többség típusa:** minősített

***ELŐTERJESZTÉS***

*Zebegény Község Önkormányzata Képviselő-testületének 2018.11.28.-i ülésére*

**Zebegényi 124/4 helyrajzi számú közterület elnevezése**

1. **A tárgyalandó témakör tárgyilagos és tényszerű bemutatása**

**Tisztelt Képviselő-testület!**

Zebegény Község Önkormányzatának Képviselő-testülete hatáskörébe tartozik a közterület elnevezése. Zebegény közterületeinek felülvizsgálata folyamatos, emellett az ügyfelek igényekhez is szükséges igazítani. A 124/4 helyrajzi számú, kivett közútra több ingatlantulajdonosnak nyílik az ingatlana viszont a közút nem része a Papp Ferenc térnek (arról nyílik), mégis Papp Ferenc tér elnevezésre történik a lakcímlétesítés. Rendezése fontos a felülvizsgálat folytatásához.

A hatályos rendelet értelmében a javaslatot a Pénzügyi és Településfejlesztési Bizottság véleményezi és a képviselő­-testület dönt. A bizottság elsősorban helytörténeti, művelődéstörténi, névtani és stilisztikai szempontok alapján, a kialakult helyrajzi viszonyokra és a névhasználat gyakorlata során várható körülményekre figyelemmel tesz javaslatot az elnevezésre. A közterület elnevezésérével kapcsolatos döntést a helyben szokásos módon közzé kell tenni, továbbá a döntésről értesíteni kell az Okmányirodát, a Levéltárat, az illetékes földhivatalt, a rendőrkapitányságot, postahivatalt, tűzoltóságot, mentőállomást, a közmű-szolgáltatókat és a célbíróságot.

Figyelemmel a kapcsolódó Papp Ferenc teret és a Völgy utcát az alábbiakra teszek javaslatot:

* Papp Ferenc köz
* Völgy köz

Kérem fentiek megfontolását, és tegyék meg további javaslataikat.

1. **Előzmények, különösen a témában hozott korábbi testületi döntések, azok végrehajtása**

Fentiek szerint.

**3.) Költségvonzat:**

10 000,- Ft (utca-névtábla)

1. **Jogszabályi háttér:**

**Zebegény Önkormányzata Képviselő-testületének 17/2013.(IX.30.) rendelete a közterület elnevezéséről és a házszámozás szabályairól.**

# 2. § (1) Minden belterületi utcát el kell nevezni és minden külterületi utcát és magánutat el lehet nevezni.

# (4) Törekedni kell arra, hogy az ugyanabban a településrészen található és hasonló beépítettségű közterületek egy adott fogalomkörből származó néven kerüljenek elnevezésre.

# 3. § (1) A község közigazgatási területén több azonos elnevezésű közterület – ide nem értve az egymás folytatásában lévő, de különböző helyrajzi számon szereplő utakat, utcákat – nem lehet.

# (2) A közterület elnevezése során törekedni kell arra, hogy az elnevezés rövid és közérthető, a magyar nyelvhelyesség szabályainak megfelelő legyen.

# (3) Élő személyről közterületet elnevezni nem lehet. Erre korábban a személy halálát követő 20 év múltán kerülhet sor.

# (4) A személyről történő elnevezés során törekedni kell arra, hogy az elnevezés olyan személynek állítson emléket:

# a) akinek közismert tevékenysége a társadalmi haladást, a nemzet szellemi, anyagi gyarapodását szolgálta, és személye közmegbecsülésnek örvend, vagy

# b) aki a tudomány, művelődés, sport vagy a társadalmi élet egyéb területén kimagaslóan jelentőset tett vagy alkotott, és ez által személyének emléke megőrzésre méltó, vagy

# c) akinek Zebegény életében, történetében kiemelkedő szerepe volt, tevékenységével hozzájárult a település egészének vagy egy részének fejlődéséhez.

# (5) A személyről történő elnevezés esetén az utcanév előtagjának meg kell egyeznie a személy által használt családi és utónévvel. Kizárólag családi nevet alkalmazni csak akkor szabad, ha a névadó személyiség csak így ismert, illetőleg az elnevezés egy családról történik.

# (6) Ha névadó személy foglalkozása, hivatása, vagy egyéb ismertető jegye szorosan kapcsolódik a személynévhez, akkor ez az utcanévben is feltüntethető.

# 5. § (1) A közterületek elnevezésére és az utcanévjegyzékbe felvett nevek megváltoztatására vonatkozó javaslatot a Pénzügyi és Településfejlesztési Bizottság véleményezi.

(2) A bizottság elsősorban helytörténeti, művelődéstörténi, névtani és stilisztikai szempontok alapján, a kialakult helyrajzi viszonyokra és a névhasználat gyakorlata során várható körülményekre figyelemmel tesz javaslatot az elnevezésre.

(3) A közterület elnevezésérével kapcsolatos döntést a helyben szokásos módon közzé kell tenni, továbbá a döntésről értesíteni kell az Okmányirodát, a Levéltárat, az illetékes földhivatalt, a rendőrkapitányságot, postahivatalt, tűzoltóságot, mentőállomást, a közmű-szolgáltatókat és a célbíróságot.

# 6. § (1) Az utca nevét a tájékozódást jól segítő utca-névtáblákon kell feltüntetni. Az elhelyezés határidejéről az elnevezést követően a Képviselő-testület rendelkezik.

# (2) Az utca-névtábla kihelyezése, karbantartása és pótlása az önkormányzat feladata, kivéve a külterületi ingatlanok és magánutak esetén, ahol az utca-névtábal elhelyezésének költsége a kérelmő(ket) terhelik.

# (3) A névtáblát az utcák végein és minden útkereszteződés minden oldalán ki kell helyezni.

# (4) Az utcák névtábláit a saroktelek kerítésén, ennek hiányában a saroképületen, vagy külön tartószerkezeten kell elhelyezni.

# (5) A névtábla kihelyezésével érintett ingatlan tulajdonosa vagy használója a névtábla kihelyezését tűrni köteles.

#

1. **Határozati javaslat:**

**…./2018.(XI.28.) Kt. határozat**

Zebegény Község Önkormányzatának képviselő-testülete a Zebegény, 124/4 helyrajzi számú, 293 m2 területű kivett közutat, mint közterületet, figyelemmel a Zebegény Önkormányzata Képviselő-testületének a közterületek elnevezéséről és a házszámozás szabályairól szóló 17/2013.(IX.30.) rendeletét

………………………………………………… nevezi el.

Az utcanév tábla elkészítésének költségét a 2019. évi költségvetésébe betervezi.

Felkéri a polgármestert, hogy az ingatlan nyilvántartásban történő átvezetés ügyében intézkedjen, valamint az utcanevet tartalmazó táblát készíttesse el, és helyeztesse ki az érintett közterület bevezető szakaszára 2019. ……………………….. …..-ig.

Felelős: polgármester Határidő: fentiek szerint

Zebegény, 2018. november 22.

  **Bahil Emilné dr. sk.**

 jegyző